CELEX: 62012FN0041
Language: fi
Date: 2012-03-21 00:00:00
Title: Asia F-41/12: Kanne 21.3.2012 — ZZ v. parlamentti

12.5.2012   
            
            
               FI
            
            
               Euroopan unionin virallinen lehti
            
            
               C 138/38
            
         Kanne 21.3.2012 — ZZ v. parlamentti
   (Asia F-41/12)
   2012/C 138/90
   Oikeudenkäyntikieli: ranska
   
      Asianosaiset
   
   
      Kantaja: ZZ (edustajat: asianajajat R. Adam ja P. Ketter)
   
      Vastaaja: Euroopan parlamentti
   
      Oikeusriidan kohde ja kuvaus
   
   Kumoamisvaatimus Euroopan parlamentin päätöksestä, jolla toistaiseksi voimassa ollut sopimus kantajan palvelussuhteesta väliaikaisena toimihenkilönä on irtisanottu, sekä vahingonkorvausvaatimus
   
      Vaatimukset
   
   
               —
            
            
               Euroopan parlamentin 20.6.2011 tekemä päätös, jolla toistaiseksi voimassa ollut sopimus kantajan palvelussuhteesta väliaikaisena toimihenkilönä on irtisanottu, on kumottava
            
         
               —
            
            
               parlamentin nimenomainen päätös oikeudenkäyntiä edeltäneen valituksen hylkäämisestä on tarpeellisin osin kumottava
            
         
               —
            
            
               kantaja on määrättävä sijoitettavaksi uudelleen työtehtäviin Euroopan parlamentissa
            
         
               —
            
            
               toissijaisesti, mikäli virkamiestuomioistuin kaikesta huolimatta katsoisi, ettei uudelleensijoittamisesta voida määrätä tai ettei uudelleensijoittaminen olisi kantajan eikä Euroopan parlamentin edun mukaista, Euroopan parlamentti on velvoitettava korvaamaan 36 kuukauden palkan suuruiseksi arvioitu tai ainakin oikeuden ja kohtuuden mukaan arvioitava aineellinen vahinko sekä maksamaan 15 000 euroa korvaukseksi aineettomasta vahingosta
            
         
               —
            
            
               Euroopan parlamentti on joka tapauksessa velvoitettava maksamaan 15 000 euroa korvaukseksi aineettomasta vahingosta
            
         
               —
            
            
               kantajalle on varattava tilaisuus toteuttaa kaikki muut oikeutensa, oikeussuojakeinonsa, kanneperusteensa ja kanteensa ja erityisesti oikeus vaatia lisäkorvausta parlamentin virheellisestä menettelystä aiheutuneesta vahingosta sekä oikeus esittää muita todisteita tai kutsua asiassa kuultavaksi todistajia
            
         
               —
            
            
               parlamentti on velvoitettava korvaamaan oikeudenkäyntikulut kokonaisuudessaan, kantajalle aiheutuneet asianajokulut mukaan luettuina.